POLIISI ya CPS egobye abaserikale abaali baasindikibwa okukolera mu bitundu ebirala ababadde balemedde mu mayumba gaayo Ekikwekweto kino kyakulembeddwaamu DPC wa CPS, Joseph Gwayido Bakaleke oluvannyuma lw’okukizuula ng’abamu ku bantu ababadde basula mu mayumba agali emabega wa CPS bwe baagalemeddemu ng’ate waliwo abaserikale abaaleeteddwa abalina okugabeeramu.
Bakaleke yagambye nti, waliwo abaserikale abaakyusibwa okuva ku CPS ne basindikibwa okukolera mu bitundu ebirala kyokka ne balekamu ebintu byabwe n’ab’omu maka gaabwe nabo kwe kubagobamu.
Yagambye nti waliwo n’abamu ababadde babeera mu bbalakisi eno nga tebamanyiddwa nga bakoleramu ebintu ebitakkirizibwa nga bonna bagobeddwaamu. Ate abagaanirawo baakuvunaanibwa.
Yategeezezza nti abaserikale abaaleeteddwa balina okusula ku poliisi kwennyini kuba balina okusitukiramu ssinga wabaawo ekibeetaagisa.
lug_Latn lug_Latn lug_Latn lug_Latn